Naibu Rais Rigathi Gachagua anasema hataingizwa katika siasa za pande zote; Alisema kuwa analenga kumsaidia Rais William Ruto kufanikiwa katika mabadiliko ya kiuchumi na maendeleo ya nchi.

Haya yanajiri huku wabunge wakiongozwa na kiongozi wa chama cha Jubilee Sabina Chege wakiunga mkono wito wake wa kutaka uongozi wa kujitolea na kuwataka wenzao bungeni kutumia muda wao kushughulikia changamoto zinazolikabili taifa kama ukosefu wa ajira kwa vijana.

Bw Gachagua siku ya Ijumaa alisema pia analenga katika kuendesha mageuzi katika sekta ya kilimo, kutokomeza pombe haramu na matumizi ya dawa za kulevya, na kumuunga mkono Rais kama msaidizi wake mkuu.

Aliongeza kuwa mipango hii ya kijamii na kiuchumi, itabadilisha maisha ya Wakenya wote na kuunda urithi wa maendeleo wa utawala wa Ruto, alisema huko Gatanga, kaunti ya Murang'a wakati wa sherehe za Golden Jubilee ya Shule ya Kanisa la ACK Thika Memorial

CUE: DP Rigathi "Mimi si mtu wa siasa

Katika hafla hiyo, aliandamana na mkewe Mchungaji Dorcas Rigathi, Naibu Gavana wa Murang'a Stephen Mburu, Mbunge wa Gatanga Wakili Edward Muriu, Mbunge wa Kangema Peter Kihungi, Mbunge aliyeteuliwa Sabina Chege na Wawakilishi Wadi. Shule hiyo ilikuwa ikiadhimisha miaka 50 tangu kuanzishwa kwake mnamo 1974 na walowezi weupe. Kwa sasa shule hiyo ina wanafunzi 1670